Uue Testamendi uustrüki  saatesõnas annab keeleteadlane Kristiina Ross ülevaate testamendi pikast ja keerulisest tõlkeloost. Esitrükis ilmus praost Christian Hoppiuse kultuurilooliselt tähtis saksakeelne eessõna, milles leidub üks esimesi ülevaateid eestikeelse kirjasõna ajaloost. Eessõna on esmakordselt eesti keelde tõlkinud ja põhjalike kommentaaridega varustanud teoloogiadoktor Toomas Paul, kes nimetab 1715. aasta Uut Testamenti harulduseks säilinud eksemplaride vähesuse tõttu.